CELEX: 32011R0516
Language: et
Date: 2011-05-25 00:00:00
Title: Komisjoni rakendusmäärus (EL) nr 516/2011, 25. mai 2011 , millega muudetakse määrust (EÜ) nr 600/2005 seoses preparaatide Bacillus licheniformis DSM 5749 ja Bacillus subtilis DSM 5750 kasutamisega sipelghapet sisaldavas söödas  EMPs kohaldatav tekst

26.5.2011   
            
            
               ET
            
            
               Euroopa Liidu Teataja
            
            
               L 138/43
            
         KOMISJONI RAKENDUSMÄÄRUS (EL) nr 516/2011,
   25. mai 2011,
   millega muudetakse määrust (EÜ) nr 600/2005 seoses preparaatide Bacillus licheniformis DSM 5749 ja Bacillus subtilis DSM 5750 kasutamisega sipelghapet sisaldavas söödas
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) eriti selle artikli 9 lõiget 2,
   ning arvestades järgmist:
   
               (1)
            
            
               Määrusega (EÜ) nr 1831/2003 on ette nähtud võimalus muuta söödalisandi luba loaomaniku taotlusel ja vastavalt Euroopa Toiduohutusameti (edaspidi „toiduohutusamet”) arvamusele.
            
         
               (2)
            
            
               Mikroorganismide hulka kuuluvate preparaatide Bacillus licheniformis DSM 5749 ja Bacillus subtilis DSM 5750 kasutamiseks söödalisandina anti vastavalt direktiivile 70/524/EMÜ (2) tähtajatu luba, et kasutada seda emiste puhul vastavalt komisjoni määrusele (EÜ) nr 1453/2004, (3) broilerkalkunite ja kuni kolme kuu vanuste vasikate puhul vastavalt komisjoni määrusele (EÜ) nr 600/2005 (4) ning nuumsigade ja põrsaste puhul vastavalt komisjoni määrusele (EÜ) nr 2148/2004 (5).
            
         
               (3)
            
            
               Komisjon on saanud taotluse preparaatide Bacillus licheniformis DSM 5749 ja Bacillus subtilis DSM 5750 kasutusloa tingimuste muutmiseks, et seda saaks kasutada broilerkalkunite söödas, mis sisaldab sipelghapet. Taotluse toetuseks esitati vastavad andmed. Komisjon edastas selle taotluse toiduohutusametile.
            
         
               (4)
            
            
               Toiduohutusamet jõudis oma 7. detsembri 2010. aasta arvamuses (6) järeldusele, et lisas kirjeldatud preparaatide Bacillus licheniformis DSM 5749 ja Bacillus subtilis DSM 5750 vastavus kasutamisel sipelghapet sisaldavas broilerkalkunite söödas on kindlaks tehtud.
            
         
               (5)
            
            
               Määruse (EÜ) nr 1831/2003 artiklis 5 sätestatud tingimused on täidetud.
            
         
               (6)
            
            
               Määrust (EÜ) nr 600/2005 tuleks seepärast vastavalt muuta
            
         
               (7)
            
            
               Käesoleva määrusega ettenähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 600/2005 III lisa asendatakse käesoleva määruse lisaga.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 25. mai 2011
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 268, 18.10.2003, lk 29.
   
      (2)  EÜT L 270, 14.12.1970, lk 1.
   
      (3)  ELT L 269, 17.8.2004, lk 3.
   
      (4)  ELT L 99, 19.4.2005, lk 5.
   
      (5)  ELT L 370, 17.12.2004, lk 24.
   
      (6)  EFSA Journal 2011; 9(1):1953.
   
      LISA
      Määruse (EÜ) nr 600/2005 III lisas asendatakse kanne nr E 1700 (lisandite Bacillus licheniformis DSM 5749 ja Bacillus subtilis DSM 5750 kohta) järgmisega:
      
         
                     EÜ nr
                  
                  
                     Söödalisand
                  
                  
                     Keemiline valem, kirjeldus
                  
                  
                     Loomaliik või -kategooria
                  
                  
                     Vanuse ülempiir
                  
                  
                     Miinimumsisaldus
                  
                  
                     Maksimumsisaldus
                  
                  
                     Muud sätted
                  
                  
                     Kasutusloa kehtivusaja lõpp
                  
               
                     CFU/kg täissöödas
                  
               
                     
                        Mikroorganismid
                     
                  
               
                     „E 1700
                  
                  
                     
                        Bacillus licheniformis
                     
                     DSM 5749
                     
                        Bacillus subtilis
                     
                     DSM 5750
                     (Suhtes 1:1)
                  
                  
                     
                        Bacillus licheniformis DSM 5749 ja Bacillus subtilis DSM 5750 segu, mis sisaldab 3,2 × 109 CFU/g söödalisandit (1,6 × 109 kumbagi bakterit)
                  
                  
                     Broilerkalkunid
                  
                  
                     —
                  
                  
                     1,28 × 109
                     
                  
                  
                     1,28 × 109
                     
                  
                  
                     Söödalisandi ja eelsegu kasutamisjuhistes märkida säilitustemperatuur, kõlblikkusaeg ja granuleerimispüsivus.
                     Võib kasutada segajõusöödas, mis sisaldab järgmisi koktsidiostaatikume: diklasuriil, halofuginoon, monensiinnaatrium, robenidiin, maduramütsiinammoonium, lasalotsiidnaatrium ja säilitusainet sipelghape.
                  
                  
                     Tähtajatu
                  
               
                     Vasikad
                  
                  
                     3 kuud
                  
                  
                     1,28 × 109
                     
                  
                  
                     1,28 × 109
                     
                  
                  
                     Söödalisandi ja eelsegu kasutamisjuhistes märkida säilitustemperatuur, kõlblikkusaeg ja granuleerimispüsivus.
                  
                  
                     Tähtajatu”